दिल्ली में बढ़ते मेट्रो के किराये को रोकने की मांग के साथ आम आदमी पार्टी के विधायकों का एक प्रतिनिधिमंडल मंगलवार सुबह डीएमआरसी कार्यालय पहुंचा जहां DMRC के मैनेजिंग डायरेक्टर मंगू सिंह के नाम एक ज्ञापन दिल्ली मेट्रो के एक्सिक्यूटिव डायरेक्टर(ऑपरेशन) श्री विकास कुमार को सौंपा। AAP विधायकों के प्रतिनिधिमंडल का नेतृत्व बुराड़ी से विधायक संजीव झा कर रहे थे जिनके साथ तिलक नगर से विधायक जरनैल सिंह और जंगपुरा से विधायक प्रवीण देशमुख भी मौजूद रहे।
आम आदमी पार्टी के विधायकों ने DMRC के एमडी श्री मंगू सिंह के नाम यह ज्ञापन दिया जिसमें ये दरख्वास्त की गई कि आगामी 10 अक्टूबर को प्रस्तावित किराया बढ़ोतरी को रोका जाए।
DMRC को ज्ञापन सौंपने के बाद AAP विधायक संजीव झा ने पत्रकारों से बात करते हुए कहा कि ‘जब दिल्ली की जनता नहीं चाहती कि मेट्रो का किराया बढ़े, जब दिल्ली के मुख्यमंत्री किराया बढ़ाने से मना कर रहे हैं, दिल्ली की सरकार किराया बढ़ाने के पक्ष में नहीं है तो आखिर दिल्ली मेट्रो रेल कॉर्पोरेशन को ऐसी क्या जल्दी है कि वो मात्र 6 महीने में ही दूसरी बार किराए में बढ़ोतरी कर रही है? फ़ेयर फ़िक्सेशन कमिटी में भी दिल्ली सरकार ने लिखित में किराया ना बढ़ाने की सिफ़ारिश की हुई है लेकिन दिल्ली सरकार के पक्ष पर DMRC और केंद्र सरकार ध्यान नहीं दे रही है।’
We have submitted memorandum to vikash kumar DMRC executive director (operation) against the metro fare hike. pic.twitter.com/rL2l5cAJ8N
— Sanjeev Jha (@Sanjeev_aap) October 3, 2017
‘जहां तक प्रश्न रेवेन्यू बढ़ाने का है तो DMRC इसके लिए किराया बढ़ाने के अलावा दूसरे व्यवसायिक तरीक़े इजाद कर सकती है। किराय बढ़ाने से सीधा दिल्ली के आम लोगों की जेब पर असर पड़ेगा और लोग मेट्रो का सफ़र करना कम कर देंगे और मेट्रो यात्रियों की संख्या घटेगी और सड़कों पर वाहनों की संख्या बढ़ जाएगी। हमारी दरख्वास्त है कि ये प्रस्तावित किराया बढ़ोतरी को DMRC तुरंत प्रभाव से रोके।’
hin_Deva hin_Deva hin_Deva eng_Latn sot_Latn hin_Deva